**Kim Niklas Nousiainen** (s. 14. marraskuuta 2000 Kuopio) on suomalainen jääkiekkopuolustaja, joka pelaa NHL-seura Los Angeles Kingsin organisaatiossa. Hän pelaa pääasiassa AHL-joukkue Ontario Reignissa.

Ura
---

### Seuraura

Kuopiossa syntynyt, mutta Leppävirralla kasvanut Nousiainen aloitti jääkiekkoilun omien sanojensa mukaan 4-5-vuotiaana. Hän pelasi juniorina myös Warkiksessa, josta Nousiainen siirtyi kaudeksi 2014–2015 Kalevan Pallon C-nuoriin. Kaudella 2015–2016 hän oli joukkueen tehokkain puolustaja sekä C-nuorten SM-karsinnoissa tehoilla 3+5=8 että C-nuorten SM-sarjan runkosarjassa tehoilla 8+18=26, joilla Nousiainen sijoittui sarjan puolustajien pistepörssissä kuudenneksi. Kauden 2016–2017 päätteeksi hän voitti B-nuorten Suomenmestaruuden. Kaudella 2017–2018 Nousiainen oli KalPan A-nuorten tehokkain puolustaja tehoilla 3+26=29. Hän voitti kauden päätteeksi A-nuorten Suomenmestaruuden.

Huhtikuussa 2018 Nousiainen teki KalPan kanssa kolmivuotisen SM-liigasopimuksen. Hän aloitti kauden 2018–2019 seuran A-nuorissa. Joulukuussa 2018 KalPa lainasi Nousiaisen yhteistyöseuraansa, Mestis-joukkue Iisalmen Peli-Karhuihin paikkaamaan Saku Kinnusen loukkaantumista ja Joona Riekkisen nostamista KalPan vahvuuteen. Hänet itse nostettiin KalPan SM-liigajoukkueeseen ensimmäisen kerran 21. joulukuuta 2018 pelattuun otteluun Porin Ässiä vastaan. Nousiainen merkittiin KalPan seitsemänneksi puolustajaksi, mutta hän jäi lopulta kuitenkin ilman peliaikaa. Nousiainen sai ensimmäiset jääaikansa KalPan miesten joukkueessa Sveitsin Davosissa pelatun Spengler Cupin toisessa ottelussa 28. joulukuuta 2018 KHL-joukkue Metallurg Magnitogorskia vastaan. Hän sai ottelussa jääaikaa 9.30 minuuttia. Nousiainen keräsi myös yhden kahden minuutin jäähyn koukkaantumisesta. Seuraavassa ottelussa 30. joulukuuta 2018 semifinaalissa isäntäjoukkue HC Davosia vastaan hän teki ensimmäisen maalinsa KalPan miesten joukkueessa. Joukkueen turnaus päättyi voittoon. Nousiainen valittiin turnauksen tähdistökentälliseen.

Nousiainen sai Spengler Cupin jälkeen ensimmäiset peliaikansa SM-liigassa toisessa ottelussaan 4. tammikuuta 2019 Saimaan Palloa vastaan. Hän jatkoi KalPan seitsemäntenä puolustajana. Nousiainen sai ottelussa jääaikaa 11.49 minuuttia. Helmikuussa 2019 KalPa nimesi hänet ns. nuorten pelaajien listalle, joka saa liikkua loppukauden ajan KalPan ja IPK:n Mestis-joukkueen välillä. Nousiainen pelasi KalPassa kuusi runkosarjaottelua ilman tehopisteitä ja IPK:ssa kahdeksan runkosarjaottelua tehden viisi syöttöpistettä. Suurimman osan kaudestaan hän pelasi kuitenkin KalPan A-nuorissa, joiden paras syöttäjä Nousiainen oli pudotuspeleissä seitsemällä syöttöpisteellään. Hän voitti koko A-nuorten SM-liigan pudotuspelien puolustajien syöttöpörssin. Nousiainen valittiin sarjan toiseen tähdistökentälliseen.

Los Angeles Kings varasi Nousiaisen neljännellä kierroksella 119. pelaajana NHL:n varaustilaisuudessa 2019. Hän teki KalPassa SM-liigauransa avausmaalin kauden 2019–2020 neljännellä kierroksella 20. syyskuuta 2019 JYPiä vastaan. Jukka Oksanen valitsi Nousiaisen ottelun Alumnien tähtien kakkostähdeksi. Kaikkiaan hän teki varsinaisella tulokaskaudellaan 51 runkosarjaottelussa tehot 6+13=19, joilla Nousiainen sijoittui SM-liigan tulokkaiden pistepörssissä neljänneksi. Hän oli myös KalPan eniten maaleja tehnyt puolustaja. Kaudella 2020–2021 Nousiainen nousi SM-liigan eliittiin. Hän oli joukkueensa kolmanneksi paras pistemies ja tehokkain puolustaja tehoilla 9+18=27, joilla Nousiainen sijoittui koko SM-liigan puolustajien pistepörssissä yhdeksänneksi. Hän voitti myös KalPan sisäisen tehotilaston lukemalla +15. Joulukuussa 2020 Nousiainen teki seuran kanssa vuoden mittaisen jatkosopimuksen.

Kaudeksi 2021–2022 Nousiainen nimettiin KalPan varakapteeniksi. Hänen kautensa alkoi kuitenkin vasta lokakuun puolessa välissä harjoituskaudella elokuussa tulleen loukkaantumisen vuoksi. Marraskuussa Nousiainen joutui jälleen noin kuukaudeksi sivuun loukkaantumisen vuoksi. Helmikuussa 2022 hän loukkaantui jälleen, kun Lukon Scott Pooley taklasi Nousiaista päähän. Hän oli sivussa kaksi viikkoa. Nousiainen pelasi kauden aikana lopulta 35 ottelua tehden 14 tehopistettä. Maaliskuussa 2022 Nousiainen siirtyi KalPan kauden päätyttyä amatööritry-out-sopimuksella AHL-joukkue Ontario Reignin vahvuuteen.

Maaliskuussa 2022 Nousiainen teki kolmivuotisen NHL-tulokassopimuksen Los Angeles Kingsin kanssa. Hänen kausipalkkansa NHL:n puolella on 859 167 dollaria.

### Maajoukkueura

Nousiainen edusti Suomea MM-kilpailuissa vuonna 2021, jolloin hän voitti hopeaa. Yhteensä Nousiainen on pelannut 11 A-maaottelua tehopistein 1+1=2. Hän teki A-maajoukkuedebyyttinsä vuoden 2021 MM-kilpailuja edeltäneessä Carlson Hockey Gamesissa 13. toukokuuta 2021 Prahan O2 Arenalla Venäjää vastaan. Nousiainen merkittiin Suomen nelospuolustajapariin Tommi Kivistön viereen. Ensimmäisen A-maajoukkuemaalinsa hän teki neljännessä ottelussaan eli MM-debyytissään ja turnauksen kolmannessa ottelussa 25. toukokuuta 2021 Latvian Riiassa Norjaa vastaan. Nousiaisen osuma jäi Suomen 5–2-voittoon päättyneen ottelun voittomaaliksi.

Nousiainen pelasi myös alle 20-vuotiaiden MM-kilpailuissa vuonna 2020 sekä alle 18-vuotiaiden MM-kilpailuissa vuonna 2018, jolloin hän voitti maailmanmestaruuden. Nousiainen pelasi myös alle 18-vuotiaiden Ivan Hlinkan muistoturnauksessa vuonna 2017. Yhteensä hän on pelannut 26 nuorten ja 28 poikien maaottelua.

Muuta
-----

Nousiainen opiskeli Kuopion klassillisessa lukiossa. Hän harrasti lapsena monia eri urheilulajeja sekä kesällä että talvisin, mm. keihäänheittoa 14-vuotiaaksi asti Leppävirran Virissä.

Nousiainen on maininnut esikuvakseen Kimmo Timosen, johon häntä on myös verrattu pienen kokonsa ja vahvan kiekollisen pelinsä myötä.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2016–2017 | KalPa | A-SM | 14 | 1 | 5 | 6 | 4 | 3 | 0 | 2 | 2 | 0 |
| 2017–2018 | KalPa | A-SM | 42 | 3 | 26 | 29 | 48 | 12 | 1 | 3 | 4 | 31 |  |  |  |  |  |  | U18 | 7 | 1 | 0 | 1 | 4 |
| 2018–2019 | KalPa | A-SM | 32 | 8 | 20 | 28 | 36 | 7 | 0 | 7 | 7 | 27 | Kakkostähdistö |
|  | KalPa | SM-liiga | 6 | 0 | 0 | 0 | 4 | – | – | – | – | – |
|  | IPK | Mestis | 8 | 0 | 5 | 5 | 4 | – | – | – | – | – |
| 2019–2020 | KalPa | SM-liiga | 51 | 6 | 13 | 19 | 26 | – | – | – | – | – |  |  |  |  |  |  | JMM | 7 | 1 | 3 | 4 | 4 |
| 2020–2021 | KalPa | SM-liiga | 54 | 9 | 18 | 27 | 14 | 4 | 0 | 0 | 0 | 0 |  |  |  |  |  |  | MM | 8 | 1 | 1 | 2 | 2 |
| 2021–2022 | KalPa | SM-liiga | 35 | 4 | 10 | 14 | 22 | – | – | – | – | – |
|  | Ontario Reign | AHL |  |  |  |  |  |  |  |  |  |  |
| 4 kautta | yhteensä | SM-liiga | 146 | 19 | 41 | 60 | 66 | 4 | 0 | 0 | 0 | 0 |

Lähteet
-------

* Kim Nousiainen The Internet Hockey Databasessa (englanniksi)
* Kim Nousiainen Eurohockey-sivustolla (englanniksi)
* Kim Nousiainen *Elite Prospects*. Everysport Media Group AB.  (englanniksi)

### Viitteet

1. ↑  Opiskelijaluettelo, opiskelijamäärät ja vaihto-opiskelijat 2017 - 2018 *klassikka.onedu.fi*. Kuopion klassillinen lukio. Viitattu 21.12.2018.
2. 1 2 3 4 5 6  Kim Nousiainen *Elite Prospects*. Everysport Media Group AB.  (englanniksi)
3. 1 2  Liikunnan ja urheilun palkitsemisia Leppävirralla *sykkeessa.fi*.  26.1.2018. Sykkeessä-Media. Viitattu 21.12.2018.
4. ↑  Tulevaisuuden lupaukset, jakso 2: Kim Nousiainen *youtube.com*.  26.11.2018. KalPa Hockey Oy. Viitattu 21.12.2018.
5. ↑  Elite Prospects - U16 SM-sarja Stats 2015-2016 *eliteprospects.com*. Everysport Media Group AB. Viitattu 22.6.2019. (englanniksi)
6. ↑  Elite Prospects - U20 SM-liiga Stats 2017-2018 *eliteprospects.com*. Everysport Media Group AB. Viitattu 22.6.2019. (englanniksi)
7. ↑  KalPa kiinnitti kuusi tulevaisuuden nimeä *kalpa.fi*.  18.4.2018. KalPa Hockey Oy. Viitattu 16.9.2018.
8. ↑  Kouvalainen, Miska: Iisalmessa merkittävää pelaajaliikennettä - Aleksi Autio purki sopimuksensa ja Juuso Walli sekä Kim Nousiainen IPK:hon *Jatkoaika.com*.  12.12.2018. Jatkoaika r.y. Viitattu 16.9.2018.
9. ↑  Kokoonpanot *liiga.fi*.  21.12.2018. Jääkiekon SM-liiga Oy. Viitattu 21.12.2018.
10. ↑  Ottelutilastot *liiga.fi*.  21.12.2018. Jääkiekon SM-liiga Oy. Viitattu 21.12.2018.
11. ↑  GAME SUMMARY (pdf) *spenglercup.ch*.  28.12.2018. Hockey Club Davos AG.  Arkistoitu 28.12.2018. Viitattu 31.12.2018. (englanniksi)
12. ↑  Hellanto, Riku: Finaali kutsuu! Upea osuma ratkaisi – KalPa kukisti turnausisännän Spengler Cupissa *MTVuutiset.fi*.  30.12.2018. Telia Company AB. Viitattu 31.12.2018.
13. ↑  Kim Nousiainen ja Daniel Manzato Spengler Cupin tähdistökentälliseen *kalpa.fi*.  1.1.2019. KalPa Hockey Oy. Viitattu 3.1.2019.
14. ↑  Kokoonpanot *liiga.fi*.  4.1.2019. Jääkiekon SM-liiga Oy. Viitattu 15.1.2019.
15. ↑  Ottelutilastot *liiga.fi*.  4.1.2019. Jääkiekon SM-liiga Oy. Viitattu 15.1.2019.
16. ↑  Kouvalainen, Miska: IPK:n loppukauden joukkue selvillä - Piipponen ja Juusola hyökkäyspalettiin mukaan *Jatkoaika.com*.  12.2.2019. Jatkoaika r.y. Viitattu 13.9.2019.
17. ↑  Elite Prospects - U20 SM-liiga Stats 2018-2019 *eliteprospects.com*. Everysport Media Group AB. Viitattu 22.6.2019. (englanniksi)
18. ↑  Otteluseuranta *liiga.fi*.  20.9.2019. Jääkiekon SM-liiga Oy. Viitattu 21.9.2019.
19. ↑  Pelaajatilastot *liiga.fi*. Jääkiekon SM-liiga Oy. Viitattu 6.4.2020.
20. ↑  Elite Prospects - KalPa *eliteprospects.com*. Everysport Media Group AB. Viitattu 6.4.2020. (englanniksi)
21. ↑  Tuomala, Toni: Uskomaton vuosi pakeille – tässä ovat Liiga-runkosarjan TOP 5 -puolustajat! *suomikiekko.com*.  22.12.2020. Nordic Sport Media. Viitattu 21.5.2021.
22. ↑  Elite Prospects - Liiga Stats 2020-2021 *eliteprospects.com*. Everysport Media Group AB. Viitattu 21.5.2021. (englanniksi)
23. ↑  Elite Prospects - KalPa *eliteprospects.com*. Everysport Media Group AB. Viitattu 21.5.2021. (englanniksi)
24. ↑  Joululahja kannattajille: Kim Nousiainen ja Severi Immonen jatkavat keltapaidoissa! *kalpa.fi*.  22.12.2020. KalPa Hockey Oy. Viitattu 22.12.2020.
25. ↑  KalPan kapteenisto Liiga-kaudelle 2021-2022 on valittu - Tuomas Kiiskinen kapteeniksi *kalpa.fi*.  6.8.2021. KalPa Hockey Oy. Viitattu 13.8.2021.
26. ↑  Hallikainen, Topi: KalPalle ankara isku: Varakapteeni ja tehokkain puolustaja Kim Nousiainen on sivussa kuukausia *Jatkoaika.com*.  31.8.2021. Jatkoaika r.y. Viitattu 30.3.2022.
27. ↑  Poikonen, Outi: KalPalle heti paha takaisku - Nousiainen nilkutti pukukoppiin *savonsanomat.fi*.  3.11.2021. Savon Media Oy. Viitattu 30.3.2022.
28. ↑  Valta, Ville-Veikko: Neljä ylilyöntiä! Raumalla lanattiin vastustajia jatkuvasti sääntöjenvastaisesti – KalPa jyräsi voittoon *MTVuutiset.fi*.  3.2.2022. Telia Company AB. Viitattu 30.3.2022.
29. ↑  Kings Sign David Hrenak and Andre Lee To Entry-Level Contracts *nhl.com/kings*.  29.3.2022. Los Angeles Kings. Viitattu 30.3.2022. (englanniksi)
30. ↑  Helenius ja Nousiainen siirtyvät Kingsin farmiin *nhl.com/fi*.  29.3.2022. National Hockey League. Viitattu 30.3.2022.
31. ↑  Kings Sign Defenseman Kim Nousiainen To a Three-Year Entry-Level Contract *nhl.com/kings*.  30.3.2022. Los Angeles Kings. Viitattu 31.3.2022. (englanniksi)
32. ↑  Hurmerinta, Eero: Toinenkin suomalainen NHL-tulokassopimukseen − Kim Nousiainen Los Angeles Kingsin organisaatioon *Jatkoaika.com*.  31.3.2022. Jatkoaika r.y. Viitattu 31.3.2022.
33. ↑  Seppä, Lassi: Leijonat kohtaa EHT:lla Venäjän − Ilves-kaksikko nousee kokoonpanoon *Jatkoaika.com*.  13.5.2021. Jatkoaika r.y. Viitattu 8.6.2021.
34. ↑  GAME SUMMARY (pdf) *stats.iihf.com*.  25.5.2021. IIHF. Viitattu 8.6.2021. (englanniksi)
35. ↑  Urheilulukio — Urheiluvuosi 2017 – 2018 *klassikka.onedu.fi*. Kuopion klassillinen lukio. Viitattu 21.12.2018.
36. ↑  Palojärvi, Otto: Leijona-pakkia verrattu Kimmo Timoseen – "Mulle aika iso esikuva" *Sportti.com*.  31.5.2021. Sport Content Oy. Viitattu 8.6.2021.

Suomen joukkue – Jääkiekon MM-kilpailut 2021
2 Pokka |
3 Määttä |
6 Sund |
7 Kaski |
12 Anttila (**C**) |
13 Ruohomaa |
15 Lundell |
20 Ojamäki |
21 Innala |
22 Ruotsalainen |
24 Björninen |
25 Karjalainen |
27 Kontiola (**A**) |
29 Säteri |
31 Juvonen |
38 Turunen |
39 Nousiainen |
40 Lindbohm |
45 Olkinuora |
47 Tiivola |
48 Puustinen |
50 Koivisto |
52 Seppälä |
55 Ohtamaa (**A**) |
61 Rindell |
76 Sallinen |
80 Mäenalanen |
81 Pakarinen |
Valmentaja Jukka Jalonen